
1) Pe un pumn de Clipe 


Risipeşte-mi Doamne Întruparea, 
ŞI scurge-mă, 

pe apele Iluziilor Vieţii, 

până dincolo, 

de Iluziile Morţii, 

cărora m-ai vândut, 

pe un pumn de Clipe, 

care oricum, 

nu-ți măreau Infintul şi Nesfârşirea, 
cu mantalele cărora te învelești, 
pentru a ne arăta nouă, 

cei umili și supuşi Ție, 

cât de mult putem suferi. 


2) Care s-a rătăcit 


Regrete pustii şi mucegăite, 
se zbat prin Iluziile Vieţii, 
Suferinţei, Fericirii şi Morţii, 
pentru o porţie de Demnitate, 
la picioarele unei Iubiri, 

care s-a rătăcit, 

pe strada Deşertăciunii mele, 

unde mi-a repartizat Destinul, 
domiciliul Singurătăţii, 

de mine însumi, 

cel damnat să spele tălpile Infernului, 
întreaga lui existență. 


3) Atât de tânără 


Absurd ciobit, 

de Dorul Iluziilor Vieţii şi a Morții, 
pierdut, 

prin cimitirele Cuvintelor, 

unde venim deseori să ne reculegem, 
la mormântul lubirii, 

care ne-a părăsit, 

atât de tânără, 

strivită de pașii Nepăsării, 

care au ucis-o, 

la porțile părăginite, 

ale unei Clipe, 

ce ar fi putut deveni, 

Eternitatea noastră. 

4) Ceaiul de dimineaţă 


Rănit de pumnalul Speranței, 
rătăcesc prin Visele unui Dumnezeu, 
al Deşertăciunii, 

care ne-a creat, 

Paradisul şi Infernul, 

Iluziilor Vieţii şi Morții, 

ale căror rădăcini amare, 
suntem obligaţi să le fierbem, 
în suc propriu, 

pentru a le oferi, 

ceaiul de dimineață, 

Clipelor, 

ce-abia așteaptă să scape, 

din strânsoarea insuportabilă, 
a unei noi Zile, 

a Singurătăţii. 


5) Ne calcă vieţile 


Ridic, 

perdeaua bolţii înstelate a Destinului, 
ca să observ Nesfârşirea, 

dar în locul ei nu văd nimic altceva, 

decât paşii grei și hotărâți, 

ai lluziilor, 

care ne calcă vieţile, 

dăruite de dinainte de naștere, 
Morţii, 

a cărei boltă, 

are cu siguranță alte stele, 
care par, 

a nu ne mai aparţine, 

nouă. 


6) Între pereţii Zodiei 


Tranşee de Vise, 

ascund Clipele gata de luptă, 

pe câmpul ros de ploile Decepţiei, 
unde se simte mirosul grav şi apăsător, 
de sânge al Apusului, 

din care Moartea își va clădi o nouă Viaţă, 
sub un soare, 

al lubirii, 

care nu va mai străluci şi pentru noi, 
între pereții Zodiei, 

în spatele cărora ne-am întâlnit, 
Destinul. 

7) Catedrale maiestuoase 


Turnuri solitare de Iluzii ale Existenţei, 
în care se ascund, 

Cuvintele nerostite vreodată, 

de Iubire, 

vând Singurătate, 

pe strada Destinului nostru, 
îngheţat de răceala Despărțirii, 
pierdută-ntr-un Orizont, 

al Depărtărilor, 

la tălpile cărora nu au mai rămas, 
decât ruinele unor Vise, 

ce-au fost undeva-cândva, 
catedrale maiestuoase, 

de Sentimente. 


8) Coroană de flori 


Aripi pustiite de Gânduri, 

se prăbuşesc peste Visele îngheţate, 
ale unei Iubiri, 

încremenite-n Clipa, 

Iluziilor Fericirii, 

din care ne-am împletit, 

undeva-cândva, 
coroană de flori, 

a unui Adevăr Absolut, 
ce s-a veştejit, 

sub tălpile Uitării, 

de noi înşine. 


9) De-atât de multă Moarte 


Roţi împotmolite-n propriile Iluzii, 
se urnesc greoi, 

spre tărâmul Amintirilor, 
unde încă ne mai păstrăm, 
florile de foc, 

dăruite unei Iubiri aprinse, 
pe Jarul căreia, 

încă ne mai ard, 

Cupele, 

care ne hrănesc şi acum, 
Gratiuile negre, 

de-atât de multă Moarte, 
ale Destinului, 

care nu ne lasă să trecem, 
spre Nesfârşirea stelei, 
care încă mai arde, 

pentru noi. 

10) Păianjenul Deșertăciunii 


Lacăte grele ale Uitării, 
atârnă pe porțile zăvorâte ale Amintirilor, 
de care se lovesc, 

greoi şi surd, 

aripile frânte ale Iubirii, 
care nu vor mai vedea, 
Cerul Inimilor noastre, 
rămas încremenit și singur, 
pe întinderile fără de sfârşit, 
ale Iluziilor Vieţii şi Morții, 
din care-şi țese pânza, 
păianjenul Deşertăciunii. 


11) Case de marcat 


Mărunţiș de Amintiri, 
se dă rest, 

la plata Iubirii, 

prea des. 


Zornăit în descompunere, 
de Speranţe, 
hrănesc casele de marcat, 

ale Destinelor, 

sub acoperişurile cărora, 
suntem obligați, 

să ne ducem în spinare, 
Iluziile Vieţii și Morţii. 


12) Săgeţile Absurdului 


Pietre de Gânduri aruncate, 
pe tâmplele Clipelor lapidate, 
ale 'Trecutului, 

ridică zidurile, 

Catedralelor unor Speranțe, 
pe care le vor ruina Destinele, 
gata de luptă, 

cu întreaga lor armură, 

de Iluzii ale Vieţii şi Morţii, 
Fericirii și Durerii, 

ce-și trimit săgețile Absurdului, 
împotriva Iubirii. 

13) Prezent orfan 


Râuri de Vise, 

curg în Oceanul Deşertăciunii, 
spărgându-se în valurile Uitării, 
care sfarmă țărmurile Privirilor, 
ale căror aripi de Lumină Divină, 
au început să se stingă, 

prin felinarele inimilor ruginite, 
pe străzile pustii, 

ale unui Prezent orfan, 

de orice Timp, 

fie el, 

Trecut sau Viitor. 


14) Se pare că a divorțat 


Paşi capitonați cu uși blindate, 

se ascund pentru a nu fi auziţi, 

de Iluziile însetate de drumurile lungi, 
care unesc Speranţele cu Dorul, 

într-o atmosferă matrimonială, 

de început de lume, 

dintre Fericire şi Nesfârşire, 

cu toate că Timpul, 

pare a nu mai plăti, 

nici măcar o Clipă, 

oricât de neînsemnată ar fi aceasta, 
pentru a ne reîntâlni, 

pe noi înşine, 

cei de care, 

se pare, 

că a divorțat, 

până şi Destinul. 


15) Sudoarea Iubirii 


Strigăte surde, 

par a aştepta cuminţi, 

pe sfoara Destinelor, 
unde sunt aşezate la uscat, 
pentru a fi îmbrăcate, 

de câte o Clipă, 

pe fruntea căreia, 

trebuie să ne scurgem, 
sudoarea Iubirii, 

ce va fi ştearsă în curând, 
din meniul ales al Cuvintelor, 
care se vor scârbi, 

de atâtea Deşertăciuni, 
care o va înlocui, 

pe nota de plată, 

a Iluziilor Vieţii şi Morţii, 
noastre. 

16) Ruine de Vise 


Realitatea, 

a devenit nodul gordian, 

al Iluziilor Vieţii şi Morţii, 
într-o crâşmă ordinară, 

cu nume de Lume, 

unde în fiecare moment, 

sunt scoase la înaintare, 

noi suflete la produs, 
Deşertăciune, 

care sunt obligate să se prostitueze, 
printre pereţii reci şi dezolanți, 
ai ruinelor de Vise, 

ce-au aparținut, 

unor foste catedrale, 

ale Iubirii. 


17) Ploile Fericirii 


Scări de nori, 

pe care am dori să le urcăm, 

îşi aşteaptă tăcute şi răbdătoare, 
Cerul însetat al Pasiunii, 

peste care să cadă ploile Fericirii, 

rupte din Copacul Păcatului Originar, 
păzit cu străşnicie, 

de un Dumnezeu, 

mai temător de Iubire, 

precum suntem noi, 

atunci când, 

vrem să muşcăm, 

din miezul crud de ploaie, 

al mărului unor Priviri, 

care ne îneacă Timpul, 

lăsând Eternitatea să inunde, 

stelele Destinelor, 

din care vrem și noi să culegem, 

una dintre ele, 

pentru a ne lumina calea acestei Lumi, 
cu Dragoste. 


18) Unde nu mai există Clipe 


Tăceri asurzitoare, 

lovesc Timpanele surde ale Timpului, 

cu Clipe disperate, 

şi înşelate de Iluziile Existenţei, 

care le-a promis câte o fărâmă de Eternitate, 
atunci când vor întâlni lubirea, 

fără să ştie, 

că aceasta a fost izgonită, 

din cauza lor, 

mai demult decât toate Vremurile, 

din această Lume, 

de către Dumnezeu, 

pentru a fi trimisă în propriul Său Paradis, 
unde nu mai există Clipe, 

pentru Nimeni. 


19) Un punct sau o virgulă 


Rafturi de Zile, 

se descompun, 

prin bibliotecile Amintirilor, 
pentru care nici Timpul, 

nu mai vrea să plătească chirie, 
Iluziilor Existenţei, 

unei Iubiri, 

care a fost alungată, 

pe strada Singurătăţii, 

de Focul Sacru al unei Stele, 

al cărui Destin răzbunător, 

vroia să incendieze, 

întreaga Nesfârşire a Cuvântului, 
în care ne-am ascuns, 

uitând să luăm cu noi, 

măcar un simplu semn de întrebare, 
dacă nu un punct sau o virgulă. 

20) În vâltoarea acestei Existenţe 


N-am înţeles niciodată, 

de ce Dumnezeu, 

a instruit atât de bine Zilele?, 
să devină maşini de tocat carnea, 
fragedă sau în putrefacție, 

a Cuvintelor, 

din care se hrănesc azi, 
Cimitirele de Vise, 

ale unor Iluzii, 

cărora le datorăm, 

Vieţile şi Morţile Destinelor, 
din sângele cărora, 

ne adăpăm Clipele, 

în vâltoarea acestei Existenţe, 
a Nimănul. 


21) Amintirea Iubirii de început de Lume 


Ziduri surpate de Cuvinte, 
se-ngrămădesc, 

printre ruinele Viselor, 

din care ne-am clădit casa unei Amăgiri, 
pe care Dumnezeu nu o poate înţelege, 

decât prin ochelarii Iluziilor Vieţii şi Morții, 
Fericirii şi Suferinţei, 

cu ajutorul cărora, 

reclădește, 

Amintirea lubirii, 

de început de Lume, 

unde eram, 

Adevărul Absolut, 

al Eternităţii, 

din care ne-a rupt coasta Cunoaşterii, 
pentru a clădi cu ea, 

Moartea. 


22) Timp obez şi obtuz 


Terase pline de Vorbe-n Vânt, 
ironizează şuvoaiele ploilor, 

de Zâmbete false, 

care se scurg, 

peste podelele însângerate, 

ale Apusurilor, 

tăiate de lamele ascuțite, 

ale Iluziilor Vieţii şi Morții, 

în felii din ce în ce mai inegale, 
de Suferinţe şi Obligaţii, 

pe care suntem datori să le donăm, 
Timpului obez şi obtuz, 

al Deşertăciunii. 

23) În carnea Cuvintelor noastre 


Caii de aramă ai Răsăriturilor, 

încă mai trag Noaptea grea și rece, 

după coamele Orizonturilor unor Amăgiri, 
care încă mai flutură, 

în Vântul pribeag al Iluziilor Existenţei, 
ce speră într-o Apocalipsă, 

cât mai urgentă, 

care să redea libertatea Adevărului Absolut, 
furat de Cunoaştere, 

încă de dinainte de a fi clădită Lumea, 
gata să se prăbușească în orice moment, 
din Visul unei Iubiri, 

prin care ni s-a întrupat Dumnezeu, 

în carnea Cuvintelor noastre. 


24) Tălpile Privirilor 


Spice de Regăsiri, 

tăiate în buchete de lacrimi, 

de secerile ascuţite ale Singurătăţii, 
udate cu Apa Izolării, 

de ploile sfârşitului de Lume, 

al Cuvintelor, 

la ferestrele cărora încă mai existăm, 
atunci când le deschidem, 

să primim aerul rece şi tare al Amintirilor, 
în plămânii ce-abia mai pot să respire, 
Trecutul, 

din care ne-am modelat, 

Paşii Zilelor, 

ce vor urma, 

Urmelor, 

călcate şi azi, 

de tălpile Privirilor, 

pe care le pierdeam, 

de fiecare dată, 

la ruleta, 

Iubirii. 


25) Accesorii la Destine 


Zodii norocoase, 

piedute-n tăișurile coaselor, 

ce seceră Cuvinte, 

cât mai alese şi mai strălucitoare, 
tinichele ieftine, 

pe care suntem obligați, 

să le purtăm, 

ca accesorii la Destinele, 
fiecăruia dintre noi. 

agăţate de gâturile, 
indiferente şi aparent, 
lipsite de importanță, 

ale Iluziilor Vieţii şi Morții, 
pe care le respirăm zilnic, 
în aerul greu şi apăsător, 

al Deşertăciunii. 


26) Pe razele cernelii 


Scrisori înjunghiate, 

de Lacrimile Viselor, 

aprinse de literele de foc, 

ale Sufletului, 

devenit Stea de Lumină Divină, 

pe razele cernelii căruia, 

navigăm rătăciţi, 

printre aştrii Cuvintelor, 

care ne îmbie câteodată, 

să poposim, 

pe Orizonturile Pasiunilor, 

care curg prin venele Zilelor noastre, 
în drumul lor spre Oceanul Nesfârşit, 
al unei iubiri. 

27) Lovind cu Clipe 


Palmele Norilor au început să ningă, 
lovind cu Clipe, 

Despărțirea, 

de care ne depărtăm, 

spre un Viitor al Nimănui, 

din trupul căruia, 

vrem să legăm, 

buchete de Întrebări, 

fără să realizăm, 

cât de lipsite de Seva Fericirii, 

pot fi acestea, 

printre cimitirele de Cuvinte, 
naufragiate pe valurile Iluziilor Vieţii şi Morţii, 
pe care navigăm, 

dinainte de Facerea Lumii, 

al cărei Dumnezeu, 

credeam că suntem noi, 

cei care i-am fi dat naştere, 

din Iubire. 


28) Prin cimitirul unei lubiri 


Osii de Cuvinte, 
fără roţi de Speranţe, 

Zile pierdute din Anii Destinelor, 

la loteria Deşertăciunii, 

din carnea cărora, 

ni s-a întrupat Lumea, 

abisurilor de Vorbe-n Vânt, 

pe care le ducem mereu, 

la Moara Norocului, 

sperând că vom cerne, 

făina albă şi imaculată a Clipelor, 
pentru parastasul Iluziilor Vieţii şi Morţii, 
fără să ştim, 

că vom fi cu mult înaintea Regretelor, 
înmormântați, 

prin cimitirul unei lubiri, 

care pare a nu ne fi cunoscut niciodată, 
fiindcă pe cavoul Despărțirii noastre, 
nu scrie nimic, 

în afară de Uitare. 


29) Menghinele Viselor 


Sârma ghimpată a Tăcerii, 
ruginește pe gardurile Privirilor, 
fără ca cineva să încerce, 

să o dea la o parte, 

cu cleştele unui Cuvânt, 

care să-l taie Conștiinţa, 

strângând-o, 

în Menghinele Viselor, 

fără să ştim că şi acestea, 
trebuie luate obligatoriu, 

de pe tarabele Destinelor, 
la un preţ stabilit, 

de Iluziile Existenţei, 

în care intră, 

toate taxele Deșertăciunilor, 
acestei Lumi, 

care trebuie întreținute, 
mai presus de orice altceva. 


30) Care se destramă 


Petale de Cuvinte, 

se usucă și cad, 

în braţele Privirnilor, 

din buchetele trandafirilor de Vise, 
care se destramă, 

în vaza unei Amintiri, 

secată de Apa Vieții, 

pe care navigam, 

în căutarea Stelei Destinului, 

ce-ar fi primit, 

de la Dumnezeul Străinului din noi, 
cheia porților Adevărului Absolut, 

ale razelor Eternităţii, 
unde să îmbrăcăm pentru totdeauna, 
Lumina Divină a Iubirii. 


31) Inimă de Cer 


Muşcate ofilite, 

la ferestrele muşcate, 

de gerul Singurătăţii, 

a cărui colți de granit, 

sfarmă sculpturile Inimii de Cer, 

ai Norilor, 

care ne plouă cu Pasiuni, 

pline de Regrete, 

în Urmele a ceea ce ar fi fost, 

Iubire, 

dacă Steaua Destinului, 

nu ar fi căzut, 

atât de departe în noaptea din noi, 

încât să-şi irosească razele Luminii Divine, 
în întunericul de nepătruns al Cuvântului, 
care ne-a părăsit. 

32) La masa cea de taină a lubirii 


Crengi de Vise, 

ne bat la ferestrele Amintirilor, 
spărgându-le, 

cu mersul legănat al Dorului, 

iar gerul rece şi binefăcător al Morţii, 
de noi înşine, 

mușcă cu tărie, 

din carnea Cuvântului, 

care sângerează amarnic, 

pe buzele care nu-l mai pot rosti, 
oricât de mult şi-ar fi dorit, 

să-l poată îmbrăţișa, 

la masa cea de taină a lubirii, 
din care aveam Iluzia Vieţii, 

că ne vom putea înfrupta, 

cu Eternitate. 


33) Resturi de Cer 


Resturi de Cer, 

aruncate de Iluziile Vieţii şi Morţii, 
la gunoiul sentimental al Zilei, 

stau rănite şi ofilite, 

fără să mai poată permite, 
trecerea prin porţile Eternităţii lor, 
a lubirii, 

ce-ar fi încercat să zboare, 

spre Steaua fără sfârşit, 

a Luminii Divine, 

pe care am căutat-o, 

prin întunecimea adâncurilor, 
acestei Existenţe, 

a Compromisurilor. 


34) Nici o scrisoare 


Clipe răstignite, 

pe crucile Zilelor, 

stau gata să se prăbușească sub greutatea, 
Uitării, 

care nu ţine de sete, 

nici unui Cuvânt, 

ce-ar vrea să se încarneze, 

pe strada prăfuită şi ascunsă a Iubirii, 
pe care nu o mai caută, 

Nici O Scrisoare, 

ce-ar vrea să reînvie, 

pe patul de spital, 

al Frazelor profunde şi adânci, 

unde de câte ori am dori să ajungem, 

ne înecăm, 

ținându-ne strâns, 

de malul Amăgirii, 

pe care o credeam îndeajuns de puternică, 
încât să țină piept, 

valurilor furioase şi înspumate, 

ale Regretelor, 

care ne macină cu prospeţimea lor, 
Iluziile Existenţei. 


35) Pe liniile moarte și ruginite 


Gările pierdute-n sângele Orizonturilor, 
îşi aşteaptă şi acum, 

trenurile Privirilor, 

oricât de rătăcite ar fi acestea, 

trase de locomotivele grele şi grave, 
ale Cuvintelor, 

pe liniile moarte şi ruginite, 

ale Iluziilor Vieţii şi Morții, 

la peroanele cărora ne-a născut, 
Destinul, 

plin de sudoare, 

al Cimitirelor de Vise, 

pe care aveam să le clădim, 

la porţile ferecate ale catedralei, 
Marilor lubiri. 

36) Dumnezeu a ales-o 


Zodii încărunțite, 

încercănate şi bete, 

ne bolborosesc horoscoape trecute, 
mai demult decât Vremea, 

ale unei Iubiri, 

a cărei paşi, 

spun scrierile sfinte, 

ale ochilor tăi, 

ar fi călcat, 

şi țărâna trupurilor Cuvintelor noastre, 
undeva-cândva, 

alături de Eternitatea Clipei, 

unei Priviri, 

pe care Dumnezeu a ales-o, 

să fie Destinul nostru. 


37) Întreaga povară 


Ziduri cruciale, 

sparg seifurile Amănuntelor, 

la ale căror catedrale de Cuvinte, 
se roagă Deșertăciunea, 

Paşilor rătăciți, 

ai sfinților ruginiţi, 

din sufletele noastre, 

care vor să iubească, 

un Dumnezeu, 

care şi-a uitat Destinul, 

în sângele apusurilor şi răsăriturilor, 
Zilelor care vor duce, 

întreaga povară a Nimicniciei, 

pe tălpile Iluziilor Vieţii şi Morții. 


38) De-ar fi să plătim 


De-ar fi să ne plătim cu Cer, 
Zilele Iluziilor Vieţii şi Morţii, 
am dărui Iubire, 

Aripilor de Vise, 

pe care am zbura necontenit, 
spre o stea a Destinului, 

care să nu cadă, 

niciodată, 

în braţele Despărțirii, 

de noi înşine. 


De-ar fi să plătim cu Inimă, 

valurile sângelui tulbure al Fericirii, 

am naviga de fiecare dată, 

pe Orizonturile Nesfârșite ale Cuvintelor, 

din care ne-am lua, 

câte o felie de Împlinire, 

pe care să o gustăm, 

la masa de taină a lubirii, 
potolindu-ne setea și foamea, 
de noi înşine. 


39) Pumnii sfărâmaţi ai Inimilor 


Copitele Botezurilor , 

sparg stâncile Iluziilor Existenţei, 
sculptându-le, 

în formele bizare ale unei Lumi, 

care ne taie din rația zilnică a Libertăţii, 
în drumul către iminenta Moarte, 

a Regăsirii de sine, 

al cărei cavou, 

de Amintiri, 

suntem obligaţi să-l purtăm, 

încă de la naştere, 

pe umerii dezgoliţi, 

ai Viselor de Vânt, 

ce ne lovesc pumnii sfărâmaţi ai Inimilor, 
cu Iubiri trecătoare. 

40) Îngenuncheaţi la icoana Morţii 


Ne-am înglodat, 

în Iluziile Existenţei, 

la care Dumnezeul Iubirii, 

a rămas dator, 

înainte de a fi Lumea, 

formelor deşarte ale Gândurilor, 

care se oglindesc în Cuvântul Facerii, 
aranjându-şi părul vâlvoi al Memoriei, 
după moda unei Morale, 

prelinsă, 

pe treptele sfărâmate şi alunecoase, 
ale Istoriilor, 

pe care nu putem urca, 

decât îngenuncheaţi la icoana Morţii, 
la care ne rugăm, 

să primim Viaţă. 


41) Groapa Destinului 


Ne naştem pentru a urca, 

murim să coborâm, 

după care ajungem iarăși în Eternitatea, 
de unde nu mai avem nimic de făcut, 

decât să Contemplăm, 

toate suişurile şi coborâșurile unei Lumi, 
care şi-a săpat singură, 

de fiecare dată, 

Groapa Destinului, 

pe care să o ducă, 

pe spinarea Iluziilor propriei Existenţe, 
până dincolo de orice înţeles, 

al Morţii. 


42) Vin contrafăcut 


Răvaşe de Cer, 

zac aruncate la porțile Hazardului, 

din care-şi trage Destinul seva, 
Iluziilor Vieţii şi Morții, 

înflorindu-ne buruienile Viselor, 
printre coroanele mortuare ale Clipelor, 
care lăcrimează, 

peste "Țărâna stearpă a Cuvintelor, 

din care ne-am clădit, 

trupurile cănilor ciobite, 

ale Paşilor, 

care ne duc de fiecare dată, 

spre Nicăieri, 

pentru a bea din ele, 

vinul contrafăcut al propriei Existenţe. 

43) Noaptea Cuvintelor 


Poduri bătătorite de palme, 
trase Zilelor, 

ce nu mai vor, 

să se împreune, 

cu noaptea Cuvintelor, 

din Inimile de Cer, 

ale Apusurilor, 

unor Iluzii ale Vieţii şi Morții, 
prin Cimitirele de Vise, 

care se întind de-a lungul și latul, 
propriului nostru Destin. 


44) Măcar o fărâmă 


Urme rătăcite-n sângele Trecutului, 
încă mai curg prin venele unui Destin, 
atât de străin de noi înşine, 

încât până și Iluzia Morţii, 

pare o salvare, 

faţă de Fericirea, 

care s-a abătut, 

zburând deasupra Clipelor, 

care nu vor sub nici un fel, 

să ne dea măcar o fărâmă, 
cât de mică, 
din Eternitatea lor. 


45) Visul Existenţei 


Zodii de Amurg, 

rup tăcerile Nopţii, 

în care Singurătatea, 

Străinului din noi, 

strigă surd, 

către Dumnezeul, 

unei Iubiri, 

pe care Nimeni nu a înţeles-o vreodată, 
atunci când se spală la râul rece şi murdar, 
al Iluziilor Vieţii şi Morţii, 

pentru a se şterge cu prosopul unui Cuvânt, 
în care ne locuieşte Destinul, 

cu mult dinainte, 

de a fi gândit, 

Visul Existenţei. 

46) Roua unei lacrimi de Iubire 


Valuri, 

învolburate-n fierberea Întrebărilor, 
la care Iluziile Vieţii şi Morţii, 
nu vor putea răspunde, 
niciodată, 

Iluziilor Fericirii şi Suferinţei, 
oricâte catedrale de Patimi, 

ar mai clădi, 

sfinții Destinelor, 

în care ne-am întrupat, 

Visele, 

pentru a naște, 

roua unei lacrimi de lubire. 


47) Cuvinte înecate 


Vârtejurile amăgitoare, 

ale Apelor Vieţii, 

îneacă Cuvintele, 

oricât de bine ar şti să înoate, 
printre frazele pompoase, 

şi pline de dezgust, 

ale promisiunilor deşarte, 
care şi-au găsit adăpost, 

printre coperţile soioase, 

ale Orizonturilor acestei Lumi, 
a Iluziilor Vieţii şi Morţii, 

de noi înşine. 


48) Tăind cu precizie 


Cât de însetat, 

să fi fost Destinul, 

de Clipele de granit, 
ale Iluziilor Existenţei, 
încât s-a decis, 

să ne sculpteze pe noi, 
tăind cu atâta precizie, 
stânca Timpului, 

încât să redea la perfecțiune, 
chipul Suferinţei, 
atunci când ne privim, 
în oglinda Iubirii. 


49) S-a ruinat într-atât 


Scena Iluziilor Existenţei, 
s-a ruinat într-atât, 
încât a început, 

să 1 se prelingă Clipele, 

pe faţa brăzdată a Timpului, 
inundându-ne Destinul, 

cu Absurdul și Angoasa, 
unui Dumnezeu, 

incapabil să gestioneze, 
magazinul de vechituri, 

al Cuvântului Facerii, 

din care ne tragem seva, 
Iluziilor Vieţii și Morții. 


50) Holuri lungi 


Am plămădit Oracole, 

pentru a ne ascunde, 

la umbra Norocului, 

lipsit de sângele Zilelor, 

care ne curge, 

prin venele Iluziilor Vieţii și Morții, 
pe care-l înghețăm, 

pe holurile lungi, 

plictisitoare şi rătăcitoare, 

ale Cuvintelor, 

care par a-şi fi pierdut, 

uşile şi ferestrele Simţămintelor, 
pe care să le deschidem larg, 

la tălpile Iubirii. 

51) Fierbea 


Trepte de Vise ale Eternităţii, 

sfârşesc topite, 

în cazanul Focului Sacru, 

al Iluziilor Simţirii, 

care le transformă, 

în lava vulcanică, 

pietrificată a Iubirii, 

din care ni s-ar fi întrupat, 

stânca grea şi alunecoasă a Cuvântului, 
sub acoperişul căruia ne-am ascuns, 

de ninsorile reci de sfârşit de Lume, 
ale Destinului, 

care ne căuta, 

pe la ferestrele fiecăror Clipe, 

pe care le întâlnea în cale, 

dorind să ne lege Iluziile Vieţii și Morții, 
de sângele Viitorului, 

care fierbea, 

în venele Iubirii noastre. 

52) Am fi dorit să rătăcim 


Cărămizi însângerate de Apus, 
clădesc Clipele debusolate ale Uitării, 
brăzdate de aripile unor Veşti, 
asfinţite dincolo de Timpul, 

care n-a mai venit, 

nici de data aceasta, 

la masa de taină a Iubirii noastre, 
unde au lipsit, 

până şi sfinţii lacrimilor de cer, 
pe care i-am invitat, 

să ne măsoare nesfârșitul, 
Luminii Divine a Stelei, 

pe aripile căreia, 

am fi dorit să rătăcim, 

pentru totdeauna. 


53) Dăunători 


Sita Absurdului, 

ne-a cernut, 

Cuvintele Privirilor reci şi nepăsătoare, 
în braţele Singurătății, 

cu toate că Răsăritul îşi brăzda, 

plin de veselie, 

câmpul Iubirii, 

din care spera să crească, 

mai multe Sentimente ca niciodată, 

care să nu mai fie stropite, 

cu insecticidele Aşteptărilor şi Regretelor, 
pentru a creşte, 

ferite de dăunători, 

cum ar fi, 

Iluziile Vieţii și Morţii. 


54) Privire de Stea 


Unghiile vopsite, 
ale Catedralei Adevărului, 
zgârie țărâna trupului, 
ce-a mai rămas, 
din Cuvântul Iubire, 
înhumat adânc, 
în Cimitirul Viselor, 
Cuvânt, 
care ne-a întremat Existenţa, 
Eternităţii Clpei, 
pe care am botezat-o, 
ca fiind Lumina Divină, 
a Privirii de Stea, 
predestinată, 
Regăsirii, 
Paradisului pierdut. 

55) Să fim trişați 


Cum nu putem fi, 

alături de Viaţă, 

fără de Moarte, 

la fel nu putem sta niciodată, 

în preajma Adevărului Absolut, 
fără să fim trişați de Lumea, 
care se hrăneşte, 

cu Absurd şi Deşertăciune, 
descompunându-se, 

la fiecare bătaie de Inimă de Cer, 
a Eternităţii Clipei, 

care ne părăseşte, 

Pașii grăbiţi, 

spre Nicăieri. 


56) Aluatul ţărânii 


Horoscoape de Amintiri, 

care şi-au pierdut Zodiile, 
abia se mai târăsc, 

la porţile Privirilor înceţoşate, 
ale Iluziuilor Vieţii şi Morții, 
care ne frământă, 

aluatul ţărânii Simțurilor, 
pentru cuptorul Cuvântului, 
care ne va coace Sentimentele, 
până când Regăsirea de noi înşine, 
va deveni, 

o felie arsă de Disperare, 

din care se va înfrupta, 
Absurdul Timpului, 

care ne-a lăsat la fel de singuri, 
precum era Dumnezeu, 
înaintea Facerii Lumii. 


57) Icoane veştejite 


Scoicile Gândurilor, 

vuiesc în oceanul adânc, 

al Străinului din noi, 

ale cărui valuri, 

lovesc cu putere, 

țărmurile sufletelor unor Cuvinte, 
de care ne-am prins ultima Speranţă, 
să ajungem în portul, 

unde Privirile ne vor întâlni, 
Eternitatea celuilalt, 

fără să mai fie nevoie, 

de Icoane veştejite de promisiuni, 

care să lăcrimeze, 

peste Destinele reci și murdare, 
care ne-au fost hărăzite, 

de un Dumnezeu al Nimănui. 


58) Nu are nevoie de Vorbe 


Vibrez a lacrimă, 

atunci când Catedrala Iubirii, 
se nărulie, 

sub paşii indiferenți, 

ai Eternităţii Clipei, 

care deşi a bătut, 

la porţile Destinelor noastre, 
nu i-a răspuns Nimeni, 

fiind nevoită să plece, 
dincolo de noi înşine, 
zburând pe aripile Regretelor, 
care cu siguranță, 

i-au lipsit Lui Dumnezeu, 
atunci când a clădit Lumea. 

59) Căutându-mi Steaua Singurătăţii 


Părăsit de mine însumi, 

rătăcesc, 

căutându-mi Steaua Singurătăţii, 
pe care Inima Cerului, 

nu o mai hrăneşte cu sângele Clipelor, 
pe care le-am irosit, 

obligat de Destinul, 

încolțit în grădina, 

ce pare a nu fi fost udată niciodată, 
cu Adevăr Absolut, 

de Dumnezeu, 

mare maestru, 

făuritor de Iluzii ale Existenţei. 


60) Atât de tăioase 


Fără Iluzie nu ar fi Destin, 
în braţele reci şi murdare, 
ale Existenţei, 

a cărei proprie Conştiinţă, 
ne este relevată, 

ca fiind un Dumnezeu, 
mai străin de noi, 

decât ne este Existenţa în sine, 
cu toate cimitirele de Vise, 
Amintiri, Regăsiri, Priviri, 

dar mai ales de Cuvinte, 

pe care le-a zămislit, 
oglindindu-se în cioburile sparte, 
Şi atât de tăioase, 

ale Adevărului Absolut. 


61) Vie şi exuberantă 


Zori hemoragici, 

își caută menirea, 

predestinată, 

Neantului pierdut în Urmele, 

unui Destin al Nimănui, 

care plouă mereu, 

cu Regrete, 

spălând faţa Timpului, 

ce-abia se trezește, 

din amorţirea Eternităţii sale, 
devenind ursuz și lipsit de vlagă, 
atunci când ar fi trebuit să ne îmbrace, 
cât mai vie și plină de exuberanță, 
haina Iluziilor Vieţii şi Morții. 

62) Pline de funingine 


Săgețile Conştiinţelor, 

par a-și fi rătăcit arcurile, 
Societăților de Consum, 

prin desişurile existenţiale ale Zilelor, 
debusolate şi pline de funinginea, 
crematoriilor de Clipe, 

pe care ni le zidesc cu stăruință, 
Iluziile Vieții şi Morții, 

din care suntem damnați, 

să ne tragem seva, 

Fericirii. 


63) Angoase existenţiale 


Ninge peste Cerul Inimii, 
cu Angoase existențiale, 
unde troiene de Singurătăţi, 
ne apasă Timpul, 

ce-abia își mai suportă, 
propriile Clipe de Foc, 

ale Amintirilor, 

ce-aprind Cuvintele, 
incendiind lubirile, 

părăsite de un Dumnezeu, 

care undeva-cândva, 

se identifica prin ele, 

slăvindu-le catedralele de Simţăminte, 
ale căror Sfinți de Vise, 

trebuie să-şi părăsească, 

domiciliul Icoanelor unor Sentimente, 
ŞI să se recalifice, 

pe străzile pustiite de Profunzimi, 

ale Destinelor. 


64) Pe oricine şi orice 


Rădăcini de Cuvinte, 

se ridică sfidătoare din țărâna Uitării, 
îngenunchind în fața Inimilor de Speranţe, 
pierdute-n praful Cerului, 

dus spre nicăieri, 

de Vorbele-n Vânt, 

ale Viitorului, 

dator vândut unui Destin, 

care l-a mituit, 

într-atât de bine pe Dumnezeu, 

încât a primit dreptul, 

de a condamna la Iluziile Vieţii și Morții, 
după bunul plac, 

pe oricine şi orice. 

65) Să le proclame 


Porțile Crematoriilor, 

Inimilor de Cer, 

rămân mereu deschise Timpului, 
care-şi aduce, 

în această gară a Despărțirilor, 
Chpele ucise, 

de fiecare dată, 

de către Iluziile Vieţii şi Morții, 

ce şi-au făcut propriile legi şi morale, 
sub acoperişurile perfide ale Cuvintelor, 
ce încă mai speră să se poată întrupa, 
în sfinții părinţi ai Deşertăciuinilor, 
pe care să le proclame drept Iubiri. 


66) Destine neatente 


Galaxii întregi de Vise, 

se pierd de mâna, 

Dumnezeului Creator, 

tocmai la cea mai periculoasă intersecție, 
a Iluziilor Vieţii, 

cu cele ale Morții, 

fiind de fiecare dată, 

accidentate mortal, 

de către Destinele neatente, 
la traversarea pașilor răniți, 
ai lubirilor. 


67) Statui de ceară 


Zeii Regăsirilor, 

Marilor Contemplări, 

ale Originilor Conştientizării, 

se pierd, 

prin templele ruinate ale Destinelor, 
pline de funinginea Iluziilor Vieţii şi Morţii, 
care au fost aprinse, 

pe soclurile statuilor de ceară, 

ale unor Iubiri, 

ce s-au topit, 

şi care ar fi trebuit să existe și azi, 
aducând Ziua cu Lumina lor Divină, 
a Profunzimii și Fericirii. 


68) Să ne adăpostim de Dumnezeu 


Semințele Fericirilor par a fi încolțit, 
printre cuptoarele crematoriilor de Clipe, 


53 


SORIN CERIN 
-ANGOASE EXISTENȚIALE.- 
-Poeme filosofice- 


care ne ard necontenit, 

Menirile predestinate Iluziilor Existenţei, 
de a ne căuta mereu, 

ceea ce nu vom putea găsi vreodată, 

la porțile Cuvintelor, 

care ne sunt date, 

să ne adăpostim, 

de vitregiile unui Dumnezeu al Iubirii, 
ce nu a fost în realitate, 

niciodată al nostru. 


69) Pentru o pioasă aducere aminte 


Râuri de Întrebări, 

curg spre oceanul necuprins al Incertitudinii, 
din care ne îmbrăcăm Zilele, 

la prețul redus al unui Timp, 

atât de sărac, 

încât nu-şi poate permite, 

decât cele mai ieftine, 

Iluzii ale Vieţii şi Morții, 

pentru noi, 

cei care i-am fost dați în grijă, 

pe drumul dintre naşterile Speranţelor, 
şi cimitirele de Cuvinte, 

în care să ne înhumăm Visele, 

pentru o pioasă aducere aminte. 

10) Ne străjuiesc 


Armurile Zilelor, 

zac ruginite, 

la margine de Vise, 
neîntrupate vreodată, 
într-un Cuvânt, 

care le-ar fi redat libertatea, 
de a se naşte, 

pentru a muri, 

între zidurile de Înţelesuri, 
care ne străjuiesc, 
mormintele Destinelor noastre. 


71) În praful de stele al Cuvintelor 


Dinţii Anilor, 

cariaţi de Dorul Inimilor de Cer, 
au încetat să mai muşte, 

Clipele adormite, 

ce nu mai vor să se trezească, 
vreodată, 

în praful de stele al Cuvintelor, 
ce şi-au pierdut, 

mai demult decât Vremea, 

strălucirea de odinioară, 
când Steaua Destinului, 
ne lumina calea, 

Iubirii. 


72) Care le-au distrus 


Zodii descompuse, 

de tăișurile ascuţite ale Deşertăciunilor, 
zac aruncate-n Uitare, 

prin abatoarele de Vise, 

unde Inimile de Cer, 

încarcerate-n Cuvintele pierdute, 

ale vreunei lubiri, 

încă-şi mai bat Destinele, 

care le-au distrus, 

până şi Iluziile Vieţii şi Morţii. 


73) Ne-am ales fără voia noastră 


Pașii împotmoliți ai Amintirilor, 

în smoala Uitării, 

care încă mai zideşte, 

drumurile pline de gropi ale Destinelor, 

au început să lase Urme, 

şi pe fruntea plină de sudorile Nașterilor, 
ale acestei Lumi, 

prin ridurile căreia, 

încă mai curge, 

fluviul murdar şi abject, 

al Iluziilor Existenţei, 

din care ne-am ales, 

fără voia noastră, 

Viaţa și Moartea. 


74) Suflarea Nesfârşirii 


Copitele Zilelor, 

sfarmă stânca Timpului, 

pentru a ne sculpta, 

albia râului Iluziilor Existenţei, 

prin care ni se va scurge Timpul, 

pe faţa Cuvântului, 

în care ne vom întrupa, 

spălați de Apa Vieții, 

ce ne va duce, 

pe țărmurile Iluziilor Fericirilor şi Suferinţelor, 
cât mai departe de Adevărul Absolut, 
al lubirii, 

din care am primit, 

Suflarea Nesfârşirii. 

75) Clipe otrăvite 


Răni deschise, 

de tăişurile Cuvintelor, 
varsă sângele Răsăriturilor şi Apusurilor, 
în albia Dorului, 

care vopseşte cu el, 
Frazele reci şi insalubre, 
ale Destinelor, 

prin care suntem obligați, 
să ne trecem Clipele, 
otrăvite, 

de Iluziile Vieţii și Morţii. 


76) Prin închisorile de Vise 


Întrupată-n corola Eternităţii, 
Iubirea, 

iluminează Adevărul Absolut, 
în ochii căruia, 

am fost orbiți pe această Lume, 
de Iluziile Vieţii și Morții, 

să ne mai putem privi vreodată, 
Sensul Existenţei, 

scurs la tălpile sfinte, 

ale Cuvântului Facerii, 

din care ne-au fost furate cu sălbăticie, 
Sufletele, 

pentru a fi schingiuite, 

de către Destin, 

prin închisorile de Vise, 

ale acestei Lumi. 


77) În drumul către Iluminare 


Anotimpuri, 

încarnate-n unghiile Speranţelor, 

cu care scormonește Destinul, 
mormântul uitat al Privirilor, 

pierdut printre florile ofilite ale Timpului, 
pe care le-am dăruit, 

Luminii Divine ale Stelei noastre, 

în trupul căreia ne-am ascuns Eternitatea, 
pentru a rămâne fără de sfârșit, 

pe bolta sufletului Adevărului Absolut, 
din care ne-am aprins, 

Cuvântul Iubirii, 

care nu se va stinge niciodată, 

oricâte fraze reci şi fără de sens, 

ar mai avea de înfruntat, 

în drumul către Iluminare. 


e, 

Aprecieri critice despre poezia filosofică la 
Sorin Cerin 


Prof. univ.dr. Al Cistelecan în cadrul rubricii Avant 
la lettre, sub titlul Între reflecţie și atitudine apărut în 
revista Familia nr.11-12 noiembrie  - decembrie 
2015,pag.16-18, Al Cistelecan consideră despre poezia de 
meditaţie a lui Sorin Cerin, că:"Din cîte văd, Sorin Cerin e 
un fel de vulcan textual în continuă şi maximă erupție, cu 
o scriitură deopotrivă de frenezie şi de vituperanțe. În 
poezie mizează pe rafalele reflexive şi pe elanul 
sapienţial, cultivînd, cum zice singur în subtitlul 
Nonsensului Existenţei de aici, poeziile "de meditaţie”. O 
modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, 
vrînd-nevrînd, tot felul de nacazanii şi moralisme. Nu mai 
e însă cazul să ne reamintim de cele spuse de Maiorescu 
lui Panait Cerna în legătură cu "poezia filosofică,” întrucît 
poetul le ştie și el prea bine și tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru Sorin 
Cerin, nici o primejdie în acest sens, căci el e, de fapt, un 
pasional și n-atinge niciodată seninătatea cugetări şi 
liniștea apolinică a gîndului, din contră, declamă cu 
pathos, mai degrabă dinlăuntrul unei traume pe care 
încearcă s-o exorcizeze şi s-o sublimeze în radicale decît 
din interiorul vreunei păci de cuget sau al unei armonii 

reflexive. Chiar şi ce sună a idee nudă, transcrisă adesea 
aforistic, e, de fapt, o răbufnire de atitudine, o transcriere 
de afect — nu cu răceală, ci mai curînd cu fierbințeală (i s- 
a şi remarcat, de altfel, maniera mai profetică a 
enunţurilor). Dar cum metoda decolării lirice constă într- 
un fel de elevare a tot ce vine pînă la demnitatea 
articulării lor reflexive (de unde delestarea oricăror 
referințe la imediat, fie el biografic, fie mai mult decît 
atîta), poeziile lui Cerin se angajează abrupt în ecuațiile 
existențiale mari şi definitive și nu-și pierd vremea în 
confesiuni domestice. Ele atacă Principiul realităţii, nu 
accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi 
aici, întrucît se vede imediat mecanismul acestei 
promovări a realului la dignitatea Lirei. Unul dintre 
mecanisme se trage din moştenirea expresionistă (fără ca 
Sorin Cerin să aibă altceva în comun cu expresioniştii) a 
majusculei, prin care se instaurează, brusc şi imprevizibil, 
fie smerenia în faţa radicalului, fie panica în fața 
majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o vreme 
ele nu mai creează nici panică, nici evlavie, căci 
abundența le sedează efectele de acest gen şi le 
perverteşte într-un soi de grandilocvență. Celălalt 
mecanism de elevare în demnitate se bizuie pe o anumită 
— poate asumată, poate premeditată -—  emfatizare 
discursivă, pe o îngroșare lexicală şi pe o declamaţie de 
profunde şi de grave. Se insinuează — de nu cumva se 
chiar instaurează — şi aici o evidentă procedură de reţetă 
imaginativă, redundantă peste tolerant. Cum e şi normal — 

ba chiar inevitabil — într-o lirică de reflecţie ce vrea să se 
coaguleze în jurul unor nuclee conceptuale, modalitatea 
imediată de sensibilizare a acestor noduri conceptuale 
constă în materializarea abstracțiilor;, senzualizarea lor e 
chiar modul lor de epifanizare lirică. Dar la Sorin Cerin 
mecanica imaginativă se bazează pe o simplă genitivizare 
materializantă a abstracţiilor (de unde imagini nesfirşite 
de genul ”spinii Adevărului”, ”coşarii Împlinirilor”, 
"periile Amăgirii” etc. etc.), sub care stă cel mai adesea 
un buton de personificare. Pe scala decantării în metafore 
stăm, astfel, doar pe primii fuştei, ceea ce produce, 
simultan, un efect de candoare imaginativă (sau 
discursivă), dar şi unul de uniformizare. Probabil însă că 
această încredere în procedeele primare se datorează 
mizei pe decantarea gîndului, miză care lasă în subsidiar 
acțiunea imaginativă (iar pe cea simbolizantă cu atît mai 
mult) ca atare. 


Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferență la 
lirism). Dimpotrivă, în mod oarecum paradoxal, decisivă, nu 
doar definitorie, e atitudinea în care ele se strîng, afectul în 
care coagulează. Sub aparența unui discurs proiectat pe 
*gînd”, Sorin Cerin promovează, de fapt, un lirism (cam pus 
la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un 
fel de penitenţă atitudinală, o hieratizare a afectelor violente. 
Stratul pasional e, în realitate, cel care se agită și el se vede în 
mai toate componentele lui, de la cele de vituperaţie la cele de 
evlavie sau  tandreţe  sublimată (ori, din contră, 
resentimentalizată). Poetul e, pe fond, un exasperat de starea 
lumii și de condiția omului şi pornind de aici exersează 
sarcasme (crunte cel puţin ca şuvoi) pe seama "Societăţii de 

consum” sau pe cea a deșertăciunii "Iluziilor Existenţei”. E o 
febră imprecativă care dă elan versurilor, dar care, mai ales, 
pune în vedetă discursivă exasperarea în faţa acestei degradări 
generale. Atât de generale încît ea a cuprins și transcendentele, 
căci Sorin Cerin e mai mult decît iritat de instrumentalizarea 
lui Dumnezeu (şi a credinţei) în lumea de azi. Iritarea în fața 
coruperii sacrelor ajunge la culme în versuri de maxim tupeu 
blasfemic (”Ticăloşia Diavolului se numeşte Rău,/ pe când a 
Lui Dumnezeu, Bine.”, dar și altele, nu mai puţin 
provocatoare și "infamante” la adresa Dumnezeirii); asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii 
din poezia lui Cerin), dintr-un fel de absolutism devoţional. 
Căci nu lirică de provocare și de imprecare face, de fapt, 
Cerin, ci dimpotrivă: lirică de devoțiune disperată şi 
înflăcărată, prin care-l caută "pe Adevăratul Nostru 
Dumnezeu/ atît de diferit de cel al catedralelor de genunchi 
roși/ la zidurile reci şi inerte ale lăcomiei Iluziei Vieţii”. E 
febra devoţională de pe reversul imprecaţiilor şi sarcasmelor, 
dar tocmai ea e cea care contaminează toate poemele. Dintr- 
un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o 
lirică de reflecţii." 


Prof.univ.dr.Elvira Sorohan — Un poet existențialist din secolul 
21 


Pentru a înţelege pe deplin cronica literară scrisă de 
Elvira Sorohan în Convorbiri literare unde face referire la un 
articol scris de Magda Cârneci referitor la 'Transpoezie, si 
publicat in România literară unde se specifică ce anume este 
poezia veritabilă, genială, marea poezie pe care o râvnesc 
poeţii ultimului secol, Elvira Sorohan, specifică în cronica 
dedicată poeziei ceriniene din Convorbiri literare, numărul 

9,(237), paginile 25-28, 2015 sub titlul Un poet existențialist 
din secolul 21, că: 


Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficiența poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce „livrează” 
acum creatorii de poezie nu sînt decît notații ale „micului 
sentiment”, „mici disperări” şi „mici gîndiri”. Parafrazîndu-l 
pe Maiorescu, asprul critic al diminutivelor cultivate de 
Alecsandri, nu poţi spune decît că poezia rezultată din astfel 
de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de 
inspiraţie, acea tensiune psihică, specifică oamenilor de artă, o 
trăire spontană, ce face să se nască, incontrolabil, creația. E 
momentul inspirativ, în cazul poeziei, încărcat de impulsuri 
afective imposibil de înfrînt raţional, un impuls pe care îl ai 
sau nu-l ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cît de 
des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Și totuşi, în numele 
breslei, preocuparea poetei pentru dorita stare se concentrează 
interogativ:  „...întrebarea capitală care se pune este 
următoarea: cum să facem să avem acces mai des, mai 
controlat, şi nu doar prin accident, la acele stări intense, la 
dispreţuita «cinspiraţie»» la acele niveluri altele ale noastre, 
pentru care poezia a fost întotdeauna un martor (sic |!) 
privilegiat”. Nu ştim cui aparține disprețul, dar ştim că 
inspirația e a poetului născut şi nu făcut. Acesta din urmă 
nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenței, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată 
cu majuscule. Este, în fond, o expresie moştenită din 
vocabularul consacrat al existenţialiştilor, deajuns ca să 
bănuieşti ce marcă vor avea poeziile. Înaintezi cu lectura fiind 
curios să vezi cît se menţine poetul pe aceeaşi coardă de fond, 
şi cît de adînc, cît de grav trăieşte întru această idee deloc 
nouă. Şi nu e nouă pentru că rădăcinile existenţialismului, 
modern reformulat, îşi trag seva din scepticismul biblicului, 
melancolicului Eclesiast, descurajat, în conştiinţa tragică a 
finitudinii ca destin. Este regele biblic un existențialist avant 
la lettre. El descoperă că „vreme e a te naşte şi vreme e să 
mori”, în rest, „totul e vînare de vînt”. Ce se mai poate spune 
nou în vremea noastră, chiar în formulă personală, cînd 
existențialismul a fost intens susţinut filosofic în secolele al 
XIX-lea şi al XX-lea, de la Kirkegaard şi pînă la Sartre, cu 
nuanţe specifice. O poezie în termenii existenţialismului 
statuat mai poate interesa fiinţa zilelor noastre, sclava imaginii 
vizuale şi a internatului, doar prin adaptări ori actualizate 
adaosuri complementare ideii centrale şi nu în cele din urmă, 
prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru 
început, impresia că trăieşte miracolul creator, inspirația. 
Voind să orienteze cititorul spre a căuta un anumit gen de 
poezie cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfîrşitul lecturii, 

cînd sintetizezi ce anume aspecte ale ontologiei şi din ce 
perspectivă intelectiv-afectivă le dezvoltă poetul. 

În mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de noi, 
unele îndrăzneţe, ori teribil de dure, cum sînt cele ce vizează 
biserica. Citind numai unul dintre cele trei volume e ca şi cum 
le-ai citit pe toate, se cîntă pe aceeaşi coardă, cu minime 
înnoiri de la o poezie la alta. Poetul se închide într-o sferă 
conceptuală unitară, de aici retorica specifică. Oriunde ai 
deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. 
La nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu 
actualizări ce ţin de mediul de astăzi şi chiar imediat al ființei 
aruncată în lume să ispăşească „Păcatul Originar”. Se ştie, 
pentru că spuneau înţelepţii, „fiul Evei nu trăieşte într-o lume 
lipsită de vaiete”. Ambiţia de a-şi construi o meditaţie 
personală, imposibil de realizat la nivelul vocabularului poetic 
deja obosit, e compensată de arta combinației cuvintelor, fără 
să poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi poezie, 
este  „lluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „„Nonsens al Existenţei”. Sînt preferate serii 
de cuvinte scrise cu majusculă: „Clipă”, „Nemurire”, „Iluzie”, 
„Absurd”,  „Tăcere”,  „„Moarte”,  „Eternitate”, „Adevăr 
Absolut”, „Vis”, „Liber Arbitru”, „Păcatul Originar”, 
„lubirea”, „Singurătatea”, „Înstrăinarea”, „Dumnezeu” ŞI 
multe altele. Sintagma care aduce aici şi acum trăirea 
problematizată a existenţei este „Societatea de Consum”. Se 
degajă din poezie o frenezie a dublării cuvîntului ce susţine 
ideea. Adesea, această energie debordantă a reaşezării 

cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului 
„iluziei vieţii”, înăuntru, nu în afară. Aici să mai amintim de 
maniera de a distinge cuvintele expresive ortografiate cu 
majusculă. Ploaia de majuscule tinde să inunde cîteva 
semnificaţii de bază ale poeziilor. Şi mai e o particularitate, 
punctuaţia. După fiecare vers, încheiat sau nu ca înţeles, 
gramatical sau nu, e pusă virgula; punctul e pus de preferinţă 
numai după ultimul vers. Altfel decît Eclesiastul biblic, poetul 
nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificațiile se aglomerează în una şi aceeaşi poezie, 
cum e Ierarhia Deşertăciunii. Dar nu e singura. De vină poate 
fi realitatea contemporană care provoacă pe multiple planuri 
sensibilitatea poetului. Cuvîntul „deşertăciune” e angajat într- 
o combinaţie gravă, tăioasă, pus să însoţească chiar fenomenul 
naşterii lumii, pentru a sugera, finalmente, prin alăturări 
culinare foarte originale, voit vulgarizatoare, dezgustul, 
„greaţa”, r la Sartre, lăsate în urmă de conştiinţa absurdului 
existenţei. Am trimis la poezia Industrie a Cărnii Existenţiale: 
„Plugul Deşertăciunii sapă adînc,/ în ţărîna Existenţei,/ vrînd 
să însămînţeze genele Iluziei Vieţii,/ pentru a naşte Lumea,/ 
după o gestație prelungă,/ în pîntecul fără limite al Minciunii,/ 
care se sprijină pe Adevăr pentru a exista,/ ...corbii negri ai 
gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, 
nonsens, nihilism, dezabuzare, visuri făcute scrum, toate 
acestea şi altele se vor multiplica, recombina caleidoscopic, în 
toată creaţia cuprinsă în aceste trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” nu 

e aceeaşi, pare să meargă spre epuizare, ca şi forţa de înnoire a 
poeziei. Au şi cuvintele soarta lor, în afară de poezie, cum 
zice poetul. La început, paradoxal, „Toamna sentimentală” e 
părăsită „de recoltele înflăcărate de cuvinte”, frenetic adunate 
de temperamentul aprins al poetului îndrăgostit numai de 
anumite cuvinte, cele din semantica existențialistă. Alteori, 
„Stoluri de Cuvinte,/ brăzdează cerul Amintirilor”. În registru 
schimbat, cuvîntul e chinuit ca instrument al presei, violentă, 
pe drept incriminată de poet: „Cuvinte lacustre,/ plîng în 
ghivece de Martiri, / puse la ferestrele bordelurilor de 
Ziare,...”. Este deplînsă soarta cuvintelor angajate insolit, 
grotesc: „La  măcelăria Cuvintelor, în colţul străzii 
Destinului,/ se vînd ciolane de fraze stricate,/ pulpe de 
înţelesuri pentru prăjit,...”. Şi cu acest fragment am ilustrat 
originalitatea combinațiilor verbale  resentimentare, ce 
defulează o atitudine poetică provocată de revolta împotriva 
nonsensului existenţei. În cele din urmă e metaforizată „iarna 
Cuvintelor,/ care ningeau peste Zilele noastre,...” şi e deplînsă 
soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire 
de cuvinte se înşiră în sufletele,/ ce vor şi speră la Înviere,...”. 
Aici cuvintele s-au întors la poezie. 

Însă, cuvîntul e numai instrumentul ce nu e numai al poetului, 
doar a lui e problema de fond a existenţei iluzorii, resimțită ca 
atare în termenii existențialismului de la începutul secolului 
21. Acesta e miezul, laitmotivul zecilor de poezii semnate de 
Sorin Cerin, distribuite studiat, presupun simbolic 
numerologic, în fiecare plachetă cîte 77, nici una în plus sau 
în minus. Din sămînţa acestei idei generos semănate, se ridică 
pentru poetul obosit de atîta frămîntată gîndire: „lerburi de 
întrebări ce unduiesc alene peste pleoapele/ Asfinţitului,/ ce 
abia se mai pot ţine întredeschise,/ în zarea unor Răspunsuri,/ 
ce par a fi migrat către depărtările reci ale Uitării.” Nota 

meditativă a acestor versuri nu e cu totul descurajantă. Poetul 
nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă 
voinţă de a înţelege, fără să accepte, ca astfel să se poată 
întoarce spre cunoaşterea de sine. În imagini poetice rare se 
conturează un fel de rezumat al discursului poetic, concentrat 
în poezia Ierarhia  Deşertăciunii, încheiată, în termenii 
contemporaneităţii absurdului. E un mod de a reînnoi ceea ce 
s-a mai spus, că „mîncăm absurd pe pîine”. Pluralul indică în 
poet un exponent în numele omului, în general, „granitul” 
semnificînd taina de nepătruns de care se loveşte „trestia 
gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || 
Demolăm pilonii Naturii Iluziei Vieţii,/ încercînd să punem în 
locul lor,/ Un Vis cu mult mai străin de noi înşine. || Ruinăm 
slăbiciunea,/ ... devenind propriile noastre epave,/ ce rătăcesc 
spre nicăieri. || ... Să fie ochii Societăţii de Consum făcuţi 
doar pentru a/ privi Ierarhia Deşertăciunilor? lubirea, care ar 
merita un comentariu al nuanţelor la care trimit imaginile 
poetice, este, în Vis şi realitate, o: „icoană prinsă de pereţii 
reci şi insensibili,/ ai unei catedrale a desfrîului, cum este 
Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor 
se remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. 
Viaţa noastră, se lamentează poetul în Feline Existenţiale: „se 
vinde scump la tejgheaua Destinului,/ pentru a da gust 
Desfiriului,/ abonat cu cartelă de plăceri în regulă,/ la 
Societatea de Consum.”/... „Promisiuni Deşarte,/ şi-au pierdut 
cheile Împlinirii,/ iar acum fac Morala cartelului de Legi,/ 
alături de prostituatele politiciene ale momentului”. Limbajul 
violent, ca săgeți poetice aruncate şi contra degradării teribile 

a politicului, defulează o revoltă de tip nihilist, ridicată la rang 
de principiu. Ținta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleți ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existențialist care a fost 
misticul Kierkegaard. După cum atitudinea clar atee, cînd e 
vorba de Dumnezeu şi biserică în poeziile lui Cerin, 
actualizează durități de limbaj, cu particularități ale 
existenţialismului sartrean, în timp ce Matematica existenței şi 
multe alte poezii ne readuc în memoria culturală imaginea 
acelei „monde casse ” percepută critic de francezul Gabriel 
Marcel. 

Poate cea mai densă în concepte complementare 
„existenţei”, dintre poeziile celei dintii plachete, esteDesfrîu. 
Sînt încercări de a da definiţii, de a pune în relaţie lucrurile 
prin inversiune cu sens, din nou foarte grav acuzatoare, cum e 
cea cu adresă la „mănăstire”. Sigur, nefericirea fiinţei care 
scrie o asemenea poezie, vine nu numai din conştiinţa căderii 
omului în lume sub blestem divin, dar şi din ceea ce ar fi o 
consecinţă, respingerea, pînă la blasfemie a nevoii de 
Dumnezeu. Înterogaţia, din poezia Desfrîu, care pare că lasă 
cititorului libertatea de a da particulare răspunsuri, e un tertip 
al poetului conştient de ceea ce afirmă la modul mascat: 
„Existenţa este o nălucă prinsă între două vise, Spaţiul şi/ 
Timpul./ Pacea va fi mereu datoare Războiului cu propriile ei/ 
arme, Deşertăciunea Democraţiei şi Dictatura./ Care desfrîu 
nu-şi are mănăstirea sa şi care crimă,/ democraţia e1? ” Poezia 
continuă cu o nouă definiţie a „Existenţei” ca „joc de noroc”, 

însoțită de „Speranţă”, niciodată lăsată în voia „liberului 
arbitru”, care i-ar da omului libertatea de a schimba ceva. 
Rămîne numai libertatea fiinţei de a judeca propria existenţă, 
etern îngrădită să poată depăşi absurdul. 

Natura demonstrativă a poetului îl condamnă, extroversiv, la 
excese, încît risipeşte prea generos ce a adunat cu greu din 
biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul de 
alienare, de înstrăinare şi accentuată singurătate, pînă la a-şi 
simţi sufletul ca o „casă în ruină”, din care, plecată, fiinţa 
căzută în „ncant”, mai are şansa de a fi sortită „Eternităţii”. 
Rămîn multe alte comentarii de făcut la cîteva cuvinte 
preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clpă şi 
Eternitate”, „Tăcere” şi „Moarte”, poate, altădată. Ar merita, 
pentru că acestui poet nu-i lipseşte inspiraţia rîvnită de alţii, 
cum scria poeta Magda Cârneci, dar el trebuie să se ferească 
de pericolul de a rămîne un artifex, şi, încă, să nu calce prea 
apăsat pe urmele din Bacovia ori Emil Botta, spre a nu le 
desfigura prin exces. 


. Ana Blandiana:"'Poezia de meditatie pe care o scrie 
Sorin Cerin nu este o versificare de adevaruri filozofice,ci 
o impletire de revelatii despre aceste adevaruri.lar 
raportul dintre intensitatea acestor revelatii si indoiala din 
care sunt construite adevarurile este chiar piatra filozofala 
a acestei poezii.De altfel,secretul de a putea fixa fulgerul 
revelatiei este o problema la fel de subtila ca si aceea a 
pastrarii energiei solare din zilele calde in cele reci." 

. Prof.univ.dr Theodor Codreanu,,Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 

mize majore din viaţa noastră spirituală şi socială. Poezia 
din Liberul arbitru este o prelungire a manierei sale de 
meditaţie, impregnând-o şi cu o doză potrivită de kynism 
(în sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul lirismului 
autentic chiar şi atunci când vituperează „Corbii vulgari 
necrofili şi necrofagi ai Viselor”. 

Prof.univ.dr loan Holban,,Despre expresivitatea şi 
bogăţia înţelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în 
Marile Tăceri, o poezie a sentimentului religios, nu de 
amvon, însă, ci în gînd cu Dumnezeu, în meditaţie şi în 
fulgerarea gîndului spre clipa Creaţiei. Poezia lui Sorin 
Cerin este a unui alt Cain rătăcind în pustie, păstrînd, încă, 
frânturi din bucuria edenică pentru a ieși din "menghina” 
lumii unde omului căzut i se surpă orizontul sufletului în 
ploi de foc şi urme de plumb”. 

Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale lui 
Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi  blasfemitor. Sfada cu  “adulterinul 
Dumnezeu” — apelativ şocant dar foarte expresiv pentru 
idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin și 
cinic, băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de 
Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate al 
unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a revela 
un ... trup deleuzian, animalic, descris ca minuţioasa hartă 
anatomică a unui student medicinist. Poetul ne surprinde prin 
noutatea şi revelația definiţiei aforistice, căci, după primul 
moment de surpriză, acceptăm peisajul moralizat al timpului, 
cu un trecut mort, un viitor viu şi un prezent iluzoriu, contrar 
sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte ființa umană ca aflându-şi autenticitatea în 
multiplicarea mentală a realității terne şi ca proiect 
existențialist”. 


. Prof.univ.dr. Mircea Muthu "Disperarea de a găsi 
un Sens existenţei contemporane aluvionează testimoniul 
poetic al lui Sorin Cerin în care amurgul limbajului, 
asociat cu „clepsidra spartă” a timpului,este resimţit — cu 
acuitate tragică — de „cuvintele noastre torturate”. 

"Meditaţia, întoarsă spre sine însăşi de „oglinzile 

întrebării”'sau de către „ochii” fabuloşi ai Oceanului nesfârşit, 

se automacerează la aceeaşi temperatură febrilă, de arc 
voltaic, enunțată — in nuce —de sintagma „ploilor de foc”. 

Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte. cu 
atâta energie, pe tărâmurile frumos traversate de cei 
înzestrați cu harul preoţiei. Sorin Cerin ritualizează 
timpurile deconstrucției poetice, dacă e să înţelegem cum 
se cuvine desfăşurarea versurilor sub steagul titlului." 

Prof.univ.dr. lon Vlad "Sorin Cerin si-a definit 
poemele din volumul "Marile  'Taceri'"poezii de 
meditatie" Fara  indoiala,reflexivitatea e dominanta 
creatiei sale, prezidate de interogatii,revolta,nelinisti si o 
dramatica cercetare a TACERII,topos al indoielilor,al 
cutezantei si al aventurii spiritului in permananta cautare a 
adevarului;poezia sa urmeaza unei axiologii de un intens 
dramatism.E lirica luciditatii,a meditatiei si a lirismului 
autentic”. 

Lect. univ.dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, 
unde îşi identifică modelele exemplare în profesorii lon 
Vlad şi Mircea Muthu, Sorin Cerin îşi construieşte şi 
poezia intertextual, pentru că poetul Marilor Tăceri îşi 
declară peste tot maeştrii, identificaţi aici, intrinsec, cu 
Blaga (prin reflecție filozofică şi structură prozodică 
uneori voit calchiată după Poemele luminii) şi 
Arghezi. Însuşi titlul volumului, Marile Tăceri, impune 
imperativul unui dialog implicit cu poezia lui Arghezi 
purtând acelaşi titlu.Căutărilor febrile din Psalmii 
arghezieni ale unui Dumnezeu chemat să se arate, le 
răspund aici interpelările fără odihnă ale unui apostat 
credincios, care se sfâşie, în pustia gândului şi a imaginii 

frânt oglindite de lumea declarată, între dragoste 
denunţatorie şi revoltă tandră, între blestem incantatoriu şi 
rugă deghizată, de veşnic îndrăgostit, fără putinţă de a-şi 
declina, în realitate,  fervoarea, deşi cuvântul 
experimentează, estet, întregul lexic blasfemiant şi 
apocaliptic.O  duplicitate izbăvitoare, în fapt, care - 
strigându-şi drama înstrăinării şi a introspecţiei ratate, ca 
şi neputinţa întâlnirii cu celălalt sau spaima suprapunerii 
cu el, într-o lume al cărei sens este rătăcit în „tenebrele 
lagărelor de idei”, la interferența unui timp şi unui spaţiu 
ajunse “la capăt de hotar ” -,naşte, in litania "a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente disparate, 
readuse la un loc prin travaliul liric, închipuind o posibilă 
hartă reconstituită, fie şi fragmentar, a lumii, dar mai ales 
a fiinţei. Metaforismul neovizionarist este cadrul de 
referință al acestor poeme, traversate, când şi când, de 
parabole ale realului, "citit" în cheie simbolică, dar şi 
ironică. Cinismul lipseşte cu desăvârşire din versurile lui 
Sorin Cerin.Aceasta înseamnă că personajul liric ce 
cuvântă în paginile de faţă, mai exact conştiinţa lirică, 
pune o presiune etică asupra realităţii, forțând-o astfel să- 
şi asume propriile adevăruri uitate." 

Prof.univ.dr.Cornel Moraru'"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei", deşi exprimă mai mult îndoieli 
decât certitudini şi întrebări decât răspunsuri. Intensitatea 

implicării în acest demers liric atinge, pe rând, cote 
extreme: de la jubilaţie la sarcasm şi de la indignare, din 
nou, la extaz..." 

Prof.univ.dr. Ovidiu  Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, în 
texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii”, eul poetic descoperă mai degrabă un "Dumnezeu 
prea amar"... Toate acestea sunt expresii ale unei stări de 
mare tensiune interioară, în care luciditatea săgetează 
revelaţia şi limitează trăirea deplină a sensului existenţei". 

Prof.univ.dr. Dumitru Chioaru'"Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le înglobează 
toate trei într-o formulă personală, aparent desuetă estetic, 
rostind însă cu suflu de poeta vates ultimele cuvinte 
dinaintea Apocalipsei. O apocalipsă în care lumea 
desacralizată şi dominată de false valori sfîrşeşte pentru a 
putea regenera prin Cuvînt'. 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după diamantul 
ascuns în negurile molozului, ale cenuşii. Un întreg 
arsenal al modernităţii negative - căni ale pustiului, apa 
uitării, abatoare, sărbătoarea continuă a suferinţei, 
maimuța de lemn putrezit etc., etc. - e chemat să denunțe, 
în versurile sale, "armele letale ale societăţii de consum" 
şi "ospiciul" alienării prin mercantilizare a existenţei 
noastre de fiecare zi. "Tonul e apodictic, pasional, profetic, 
nu admite nuanţe sau replici. "Noii paşi ai credinţei" sunt 
enunțaţi peremptoriu ca speranță a mântuirii colective, 

"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să 
fie preocupat exclusiv de retorica  eschatologică, 
întrezărind decădere, demisie morală sau ruine cam peste 
tot pe unde-l poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră de 
temelie a poemelor sale(Greşeala pag.73)Îl felicit pe autor 
pentru cutezanțele sale stilistice din "Din ochii luminii 
divine pag.81 precum şi din celelalte păcate cuibărite în 
sânul lui creator. Cred că literatura română are în Sorin 
Cerin un scriitor al mileniului 3 care trebuie abordat cu 
mai multă insistenţă de critica de specialitate” 

Marian Odangiu“Lirica lui Sorin Cerin este una a 
întrebărilor esenţiale: relația Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii copleşitoare 
şi infinite nelinişti -, absenţa tot mai tulburătoare a unor 
Adevăruri care să deschidă calea spre Mântuire, îndoielile 
profund demotivante asupra Sensului Vieţii, absurd înălțat 
la rang de rațiune existențială alimentează spaima şi 
angoasele poetului. Versurile sale dezvoltă astfel o 
veritabilă retorică a disperării, în care, aidoma unei 
insecte halucinate de Lumină, autorul lansează întrebări 
fără răspuns, caută confirmări acolo unde acestea au intrat 
de mult în disoluţie, navighează îndurerat dar lucid printre 
imagini şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"...cărțile par a fi obiecte de cult-cultură- 
proprie testamentară ale unui ceremonial, ...al neo- 
cunoaşterii, platonic-socratice sub semnul 

“Guvernământului General al Genezei” bunăoară. Ceea ce 
merită considerat este și imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a ființei umane 
în ipostaza ei reductivă, a condiției umane....Cum Vinea 
scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur 
personal, in mare parte asumat, nota bene.În volumul 
Politice, la extrema lui H.R. Patapievici poetul este bine- 
ştiutor al problemei eliadești, al “căderii umanului în zoon 
politikon”... Între raţionalism şi iraţionalism, Sorin Cerin 
navighează pe Oceanul Interconnection." 

